Každú jar milovníci prírody s nadšením vítajú znamenia,
že sa blíži koniec zimy.
Ako sa dni otepľujú,
kvety a stromy začínajú kvitnúť
a svet ožíva
melodickým spevom vtákov,
ktorí si hľadajú nového partnera.
Ale kde sa tieto krásne zvuky
skrývali po celú zimu?
Takmer 200 druhov spevavých vtákov
strávilo zimu
v tropickom podnebí
Strednej a Južnej Ameriky.
Hoci to znie skvele,
ide o jednu z najnebezpečnejších ciest,
ktoré sú známe v celej zvieracej ríši.
Táto cesta sa nazýva migrácia,
a pre spevavé vtáky
to môže znamenať cestu do vzdialenosti
od niekoľkých stoviek až po 11,5 tisíca km
v období od niekoľkých týždňov
po štyri mesiace.
Vtáky sa na túto ťažkú cestu pripravujú celé týždne,
prijímaním obrovského množstva potravy,
pričom niekedy pred odletom
dvojnásobne zväčšia svoju hmotnosť.
Počas letu vtáky môžu stratiť
takmer 1 % telesnej hmotnosti za hodinu,
takže nabaľovanie hmotnosti je pre ich prežite kľúčové.
Dnes však viac ako s fyzickým stresom
migrujúce vtáky čelia
novému druhu prekážok:
zmene podoby krajiny.
Len si predstavte,
že sa pripravujete na cestu.
Už ste si nabalili auto všetkým, čo budete potrebovať,
natankovali,
zjedli veľké raňajky
a vyrazili na cestu.
Túto cestu ste už predtým podnikli.
Poznáte všetky svoje obľúbené odpočívadlá a malé reštaurácie, kde sa najete.
Všetko je naplánované.
Ale keď vám ručička
začne ukazovať málo paliva,
prídete k miestu, kde mala byť čerpacia stanica,
lenže je zatvorená.
„Nevadí,“ pomyslíte si,
„ďalšia nebude ďaleko.“
Lenže ďalšia stanica sa nezjaví.
Nanešťastie, ako pokračujete vo svojej ceste,
začnete si uvedomovať vážnosť situácie.
Stále viac staníc je zatvorených,
alebo už neexistujú.
Odrazu sa váš rutinný výlet
premení na zúfalé hľadanie
miesta, kde si oddýchnete cez noc
a natankujete.
Takýto scenár dnes očakáva
väčšinu migrujúcich spevavcov,
keďže človek pokračuje s neočakávanou premenou krajiny.
Ľudia menia dôležité miesta oddychu,
ktoré vtáky používali celé generácie.
Pri ceste cez kontinent
bojujú s nebezpečenstvami,
ako je príjem pesticídov na poľnohospodárskych pôdach,
strata habitatov v dôsledku rozvoja predmestí
alebo strata orientácie v dôsledku svetelného znečistenia,
a dokonca kolízia s vysokými
sklenenými budovami v mestách.
Z odhadovaného počtu 20 miliárd vtákov
v jesennej populácii
sa nasledujúcu jar vráti
a bude rozmnožovať asi len polovica.
Takmer jedna miliarda týchto úhynov
sa pripisuje kolíziám s budovami.
Kvôli týmto ohromujúcim každoročným stratám
ľudia riskujú viac než len stratu
nádherných farieb a spevu vtákov,
keďže vtáky majú aj dôležitú úlohu v ekosystéme.
Vtáky pomáhajú s reguláciou stavu hmyzu,
s opeľovaním
a rozsievaním semien po krajine.
Bez vtákov by príroda
vyzerala úplne inak.
Hoci vtáky čelia neustálej hrozbe
zo zmeny vzhľadu krajiny,
môžeme pre ne niečo urobiť.
Mnoho krajín a miestnych vlád
už schválilo dôležité zákony
obmedzujúce používanie jedovatých pesticídov.
Používaním prirodzenejších produktov na rastlinnej báze
vieme udržiavať naše farmy a záhrady
bez nebezpečných vedľajších účinkov.
Okrem toho, s rastom populácie ľudí po celom svete
a s ich potrebou miesta pre život,
môže zeleň vytvárať nielen prostredie pre vtáky
ale aj pokojné a prirodzené miesto
odpočinku.
Malé zmeny doma
tiež môžu znamenať veľký rozdiel.
Rozvešaním kŕmidiel
a postavením domčekov pre vtáky vonku
im vieme poskytnúť dôležité jedlo
a bezpečie počas ich dlhých ciest.
Vypnutie svetiel na predmestiach
a v mestách
tiež pomôže vtákom,
ktoré sa riadia podľa hviezd.
S našou pomocou sa môžu títo cestovatelia
dostať do svojho cieľa bezpečne,
a šťastne sa doň rok čo rok vracať.